নবম শ্রেণীর ছাত্রীকে ব্ল্যাকমেল করে ধর্ষণ, ধৃত প্রতিবেশী দাদু

সোনারপুর: নবম শ্রেণীর ছাত্রী এক নাবালিকার গোপন ছবি তুলে ব্ল্যাকমেল করে তাকে ধর্ষণ (Private Pictures Sexually Exploits) করার অভিযোগ প্রতিবেশী দাদুর বিরুদ্ধে। ঘটনায় সোনারপুর (Sonarpur) থানায় অভিযোগ দায়ের করে নাবালিকার পরিবার। সেই অভিযোগের ভিত্তিতে প্রৌঢ়কে গ্রেফতার করেছে পুলিশ। তার বিরুদ্ধে পকসো আইনে মামলা রুজু করেছে পুলিশ। ধৃতকে বৃহস্পতিবার বারুইপুর মহকুমা আদালতে (Baruipur Court) পেশ করা হয়।

পুলিশ সূত্রে জানা গিয়েছে, সোনারপুর (Sonarpur) থানা এলাকার বাসিন্দা বাপি মজুমদার। ওই প্রৌঢ়ের বয়স ৫২ বছর। নির্যাতিতা তারই প্রতিবেশী। নবম শ্রেণীর ছাত্রী নির্যাতিতা দাদু ও ঠাকুমার কাছে থাকত। ধৃতের কাছে অ্যানড্রয়েড মোবাইল ছিল। তা মাঝেমধ্যে দেখতে চাইত নাবালিকা। অভিযোগ, সেই সুযোগেই এক দিন তাকে ঘরে নিয়ে গিয়ে ধর্ষণ করেন ওই প্রৌঢ়। গোপন সেই ছবি তুলে রাখেন। সেই ছবি সোশ্যাল মিডিয়ায় ছড়িয়ে দেওয়ার ভয় দেখিয়ে বারবার তার সঙ্গে সম্পর্ক তৈরি করত। বুধবার বিকেলে একই ঘটনা ঘটায়। বিষয়টি ঠাকুমা জানায়। তারপর তিনি প্রতিবেশীদের জানালে তারা সবাই আসে। এর পর সকলে মিলে অভিযুক্তকে চেপে ধরতেই অপরাধের কথা স্বীকার করে নেন অভিযুক্ত। ঘটনাটি জানানো হয় থানায়। পুলিশ এসে অভিযুক্তকে গ্রেফতার করে। আজ তাকে আদালতে পেশ করা হয়। অভিযোগ পাওয়ার পরেই প্রৌঢ়কে গ্রেফতার করেছে পুলিশ। বারুইপুর পুলিশ জেলার ডেপুটি সুপার ফয়সাল বিন আহমেদ বলেন, ‘‘অভিযোগের ভিত্তিতে ঘটনার তদন্ত শুরু হয়েছে।

আরও পড়ুন: মেলেনি ছুটি, নিউটাউনের রাস্তায় ছুরি হাতে ছুটছেন সরকারিকর্মী, কোপ সহকর্মীদের

অন্য খবর দেখুন